section_heading: 1990-te
paragraph_text: Reevesovi drugi izbori nakon filma Šetnja u oblacima, međutim, nisu dobro prošli kod kritičara i publike. Visokobudžetni filmovi kao što su Johnny Mnemonic i Lančana reakcija dobili su loše kritike i loše prošli na kinoblagajnama, dok su nezavisni filmovi poput Ljubav u Minnesoti također bili neuspjeh. Pad je prekinut nakon horora/drame Đavolji odvjetnik u kojem se pojavio s Alom Pacinom i Charlize Theron. Reeves se odrekao dijela svoje zarade da mogu angažirati Pacina, što je kasnije učinio i za manje uspješan film Zamjene da bi osigurao angažman Genea Hackmana.ABC News: Keanu Gives Up 'Matrix' Money, 10. rujna 2000. Đavolji odvjetnik je postigao dobar uspjeh na kinoblagajnama, dobio dobre kritike, te dokazao da Reeves može glumiti odraslu osobu s karijerom, iako su mnogi kritičari smatrali da njegova slaba izvedba skreće pozornost s inače dobrog filma. Hit iz 1999., The Matrix, u kojem Reeves ima glavnu ulogu, polučio je velik uspjeh na kinoblagajnama i dobio pozitivne kritike.